Svi misle da sam imenica,a ja sam zapravo pridjev

Ime mi je Toma. Jednak sam kao i svi ostali dječaci,ali što me čini različitim?

Nekad sam žut od sreće,plav od tuge,crven od ljutnje,moje me boje čine drukčijim od ostalih.

U šumi postoji različito drveće,kao i ljudi na ovome svijetu. Svi vide samo ono što je očima vidljivo,ali duša se ne može vidjeti uskim očima. Ona je velika i prostrana ,puna boja kao i šuma u jesen.

Prijatelji me pitaju:“ Toma,po čemu si drugačiji od ostalih?“

Odgovaram im: „Pa,ja sam pridjev!“

„Kako to misliš?“ oni začuđeno pitaju. Ja im odgovaram:“Imenice samo stoje,ne miču se. Zamjenice ih zamjenjuju. Glagoli im naređuju što će raditi. A ja, ja unosim živost i veselje. Svojem imenu dodajem zaigranost,nebu dajem plavu boju,ptici prpošan let, a priči ljubičastu boju.“

Ponekad se pitam, zašto tako puno djece ne želi biti pridjev? Zašto su samo imenice? Bilo bi ljepše da je što više različitog drveća u prekrasnoj,jesenjoj šumi,veselih toplih boja crvenih ,narančastih, žutih , poput nas pridjeva,da što više vjetar pleše s nježnim granama,svirajući najljepšu pjesmu smijeha i radosti.

Vjetar će svojim fijukom otkriti tajne koje se skrivaju među drvećem,okrenut će svaki list i dodati nove pridjeve šarenoj šumi. Ona će postati sve veća,bogatija plodovima,ponosnija i moćnija.

Baš kao i ja!

Toma Tuđen,5.b